Noutatea de la WhatsApp care face viața mai ușoară. Cum se schimbă aplicația de chat
- Georgiana Dragomir
- 23 martie 2024, 12:06
Compania Meta a anunțat o nouă funcție pentru WhatsApp, care va face viața utilizatorilor mai ușoară. Este vorba despre transcrierea mesajelor vocale, funcție care va fi disponibilă pentru toți utilizatorii. În prezent, setarea se află în teste.
Funcția WhatsApp care va face viața utilizatorilor mai ușoară
Meta susține că transcrierea mesajelor vocale este una dintre cele mai solicitate funcții de către utilizatorii WhatsApp. Noua setare îi va putea ajuta pe utilizatori în mediul cu zgomot șiă dă posibilitatea citirii mesajelor vocale în loc de ascultare, lucru agreat de persoanele cu deficiențe de auz.
Procesul de transcriere are loc local pe dispozitiv, fără a fi nevoie să treacă prin cloud, singura cerință fiind descărcarea unui pachet de 150 MB pentru conversia voce în text, menționează compania Meta.
Noua funcție este disponibilă în versiunea beta 2.24.7.8 a aplicației WhatsApp pentru Android și va fi disponibilă în curând.
Recent, aplicația WhatsApp a introdus patru noi opțiuni de formatare a textului. Setările sunt disponibile pe Android, iOS, Web și Mac, alături de suport pentru canale.
Evidențierea mesajelor. Cum poți folosi noile setări
Astfel, a fost introdusă sintaxe tip "markdown", care ajută la evidențierea listelor generate de utilizatori. De asemenea, WhatsApp a introdus o facilitate pentru programatori, necesară pentru marcarea unor informații în text.
De la începutul anului 2024, WhatsApp nu mai permite arhivarea conversațiilor fără a afecta spațiul de stocare gratuit de 15 GB. Cu toate acestea, utilizatorii WhatsApp vor reuși să beneficieze de această setare, care permite stocarea mesajelor, contra-cost, prin suplimentarea Google One.
Pot fi alese trei planuri de abonament, lunar sau anual. Abonamentele lunare pornesc de la 1,99 dolari pentru funcția Basic de 100GB, ajung la 2,99 dolari pentru varianta Standard de 200 de GB până la 9,99 dolari pentru opțiunea premium de 2 Tb.
Costul pentru abonamentele anuale sunt de 19,99% pentru varianta Basic, de 29,99% pentru planul Standard și de 99,99% pentru varianta Premium de 2TB conform companiei Meta.